《出京宿报恩寺同袭美》
明代·李蓘

去望君门万里遥，旧游方丈话中宵。
世途多妒堪销骨，吏道无中空折腰。
院静香灯风楫楫，春寒松柏雨萧萧。
明朝飘转知何地，夜梦楚江江上桡。

作者简介：河南内乡人，字子田，号黄谷。嘉靖三十二年进士。除检讨，左迁为南京仪部郎，历官提学副使。罢归。博学多藏书，持论多訾毁道学，讥评气节。居家好纵倡乐。有《于堧注笔》、《黄谷琐谈》、《宋艺圃集》、《元艺圃集》、《李子田文集》。